**RODIČOVSKÉ ZDRUŽENIE PRI EVANJELICKEJ SPOJENEJ ŠKOLE**

**V PREŠOVE, ORGANIZAČNÁ ZLOŽKA EKG**

**Námestie legionárov 3, 080 01 Prešov**

**Zápisnica zo zasadnutia členskej schôdze RZ ESSPO, organizačná zložka EKG**

konaného dňa **07.09.2016** v knižnici ESSPO

**Prítomní:**  rodičia podľa prezenčnej listiny

PhDr. Marián Damankoš,PhD., riaditeľ ESSPO v Prešove

**Program:**

1. Otvorenie a privítanie
2. Úvodná pobožnosť
3. Schválenie programu Plenárnej schôdze
4. Schválenie sčítacej komisie
5. Príhovor riaditeľa ESSPO
6. Správa o činnosti RR v školskom roku 2015/2016
7. Správa o hospodárení RZ v šk. roku 2015/2016
8. Správa revíznej komisie
9. Oboznámenie rodičov s výškou členského príspevku v šk.roku 2016/2017
10. Návrh a schválenie rozpočtu RZ na školský rok 2016/2017
11. Diskusia
12. Záver

**K bodu 1**

Predsedníčka RZ p.Andrea Demjanová privítala prítomných a začala plenárnu schôdzu RZ ESSPO, organizačnej zložky EKG v Prešove. Za zapisovateľa bola určená p.Rút Mlynárová a za overovateľov zápisnice p. Ján Brozman a p. Beáta Mihoková

**K bodu 2**

Úvodnú pobožnosť viedol duchovný správca ESSPO ThDr. Matej Oráč, PhD.

**K bodu 3**

Program Plenárnej schôdze v navrhovanom znení bol jednohlasne schválený.

**K bodu 4**

Sčítacia komisia v zložení: predseda - p. Mária Skočejová, členovia - p. Mária Nazarejová a p. Beáta Mihoková, bola jednohlasne schválená.

**K bodu 5**

Riaditeľ ESSPO pozdravil prítomných rodičov. Predstavil nové občianske združenie rodičov pri ESSPO, rodičom prvákov EKG. Predstavil jeho fungovanie v novej štruktúre s novým transparentným účtom. Predstavil školský vzdelávací program na šk. rok 2016/2017, v ktorom škola ponúka osemročný a štvorročný študijný odbor. Riaditeľ oboznámil rodičov o výchovnovzdelávacom procese, o možnostiach študentov vlastného napredovania nielen vo vedomostiach, ale aj v duchovnej oblasti. Pán riaditeľ predstavil členov pedagogického zboru, hlavne triednych učiteľov prvých ročníkov.

Pochválil spoluprácu a komunikáciu rodičov a učiteľov s vedením školy v minulom školskom roku. Poďakoval rodičom, ktorí sa aktívne zúčastňovali na vytvorení stanov RZ  v spolupráci so školou.

**K bodu 6**

Správu o činnosti RR predniesla predsedníčka RR p. Andrea Demjanová. Predstavila výkonný výbor RR a informovala o  stretnutiach RR, o príjme a výdaji podľa rozpočtu. Poďakovala p. Vaverkovej za čas a prácu na tvorení rozpočtu a členom RR za spoluprácu. Zapriala Božie požehnanie učiteľom počas školského roka.

**K bodu 7**

Pani Mária Vaverková predniesla správu o hospodárení RZ za školský rok 2015/2016 (príloha Správa o hospodárení RZ v šk. roku 2015/2016).

**K bodu 8**

Správu revíznej komisie k 31.9.2016 predniesol p. Brozman (príloha Správa revíznej komisie).. Hospodárenie bolo v súlade s rozpočtom RR.

**K bodu 9**

Predsedníčka RR p. Andrea Demjanová oboznámila rodičov s výškou rodičovského príspevku, ktorý činí 60 eur na každého žiaka. Rodičia môžu príspevok zaplatiť aj na 2 krát( 30 eur do konca novembra, 30 eur do konca apríla). Výška rodičovského príspevku 60eur bola jednohlasne odsúhlasená.

Na otázku o možnej úľave z príspevku pri väčšom počte detí z jednej rodiny , ktoré navštevujú školu, reagovala tak, že po podaní žiadosti rodičmi, bude ich žiadosť prerokovaná na zasadnutí RR a rozhodnutie RR o výške zľavy im bude oznámená .

**K bodu 10**

Návrh rozpočtu na školský rok 2016/2017 predniesla p. Mária Vaverková (príloha). Pán riaditeľ priblížil jednotlivé položky rozpočtu rodičom prvákov, aby mali predstavu na čo ich rodičovské príspevky využívajú.

Rozpočet bol jednohlasne schválený.

**K bodu 11**

Nikto z prítomných sa nezapojil do diskusie.

**K bodu 12**

V závere p. Demjanová poďakovala prítomným za účasť a ukončila zasadanie RR.

V Prešove, dňa 07.9.2016

Zapísala: Rút Mlynárová

––––––––––––––––––––––––––

Mgr. Demjanová Andrea

predseda RR

Overovatelia zápisnice:

–––––––––––––––––––––––– ––––––––––––––––––––––––

Ján Brozman Beáta Mihoková